SAOPŠTENJE ZA JAVNOST

**Podrška očuvanju kulturnog naslijeđa Tuzle i Užica kroz program prekogranične saradnje**

Tuzla, 8.2.2019. godine

Projekat **"Novi život neolitskog naslijeđa u prepoznatim prirodnim područjima od velikog značaja - NeoLIFE"** doprinijeće unapređenju kulturnog identiteta prekograničnog područja kroz efikasnu saradnju partnera iz Bosne i Hercegovine i Srbije na revitalizaciji kulturnog naslijeđa Tuzle i Zlatiborskog okruga .

Finansiranje i realizacija ovog projekta odvija se u okviru Programa prekogranične saradnje Srbija - Bosna i Hercegovina (kroz Instrument Pretpristupne pomoći EU - IPA II).

Grad Užice, kao nosilac projekta, u partnerstvu sa Gradom Tuzla, Opštinom Milići i Umjetničkom školom iz Užica realizovati će projektne aktivnosti u periodu od 18 mjeseci, počevši od 01. januara 2019. godine, u ukupnoj vrijednosti od 593.939.96 EUR. Sa nadležnim Tijelom za ugovaranje - Sektor za ugovaranje i finansiranje programa iz sredstava EU (CFCU) u okviru Ministarstva finansija Republike Srbije, ugovoreno je sufinansiranje projekta sredstvima Evropske unije u vrijednosti od 449.850,13 EUR. Pomenuti iznos čini 75,74% ukupne vrijednosti projekta, dok će ostatak sredstava obezbijediti projektni partneri. Grad Tuzla će realizovati projektne aktivnosti u vrijednosti od 190.236,93 Eura, od čega je vlastito učešće kroz angažman i finansijski doprinos u vrijednosti od 46.151,48 Eura. U svrhu održavanja i promovisanja jedinstvene turističke ponude koju je Grad Tuzla razvio u okviru kompleksa Panonskih jezera, sadržaji postojećeg Arheološkog parka - Neolitsko sojeničko naselje i Geološke postavke Panonika u Tuzli biće obnovljeni i unaprijeđeni. Radovi podrazumijevaju rekonstrukciju drvene platforme, obnovu krovišta na nastambama, unaprijeđenje enterijera i unutrašnjeg sadržaja, te hortikulturno uređenje Parka, što će biti praćeno promotivnom kampanjom i edukacijskim aktivnostima.

Projekat podrazumijeva izgradnju arheološkog parka iz doba neolita u kanjonu reke Đetinje u Užicu kao interpretacija užičkog neolitskog naselja Gradina. Park će biti konstruisan na osnovu dostupne arhivske građe iz perioda arheoloških istraživanja lokaliteta staparska Gradina i po uzoru na savremene arheološke parkove u svijetu i regiji, koji su nezaobilazne turističke atrakcije, moderni centri za animaciju posjetilaca i obrazovanje građana. Realizacijom projektnih aktivnosti doprinijeće se ostvarenju specifičnog cilja projekta definisanog kao očuvanje kulturnog i istorijskog naslijeđa gradova Tuzla i Užice kroz uspostavljanje i unapređenje održivog modela za interpretaciju kulturnog naslijeđa putem umrežavanja i razmjene iskustava između partnera u posmatranom području.

Saradnja partnera na realizaciji svih projektnih aktivnosti će doprinijeti povećanju konkurentnosti obje lokalne samouprave na domaćim i inostranim turističkim tržištima.

Projekat **NeoLIFE** je osmišljen tako da obezbijedi funkcionalni model upravljanja arheološkim parkom u Užicu putem razmjene znanja i iskustava sa partnerima iz Tuzle, kao i unapređenje projektnih partnera i zainteresovanih strana i unapređenje neformalnog obrazovanja stanovništva svih starosnih dobi sa naglaskom na najmlađu populaciju.

Kontakt osoba:

**Svjetlana Kakeš**

Rukovodilac Stručne službe za poslove gradonačelnika

+38735307310

svjetlanak@tuzla.ba

tuzla@tuzla.ba